Jón Gnarr

Jón Gnarr (áður Jón Gunnar Kristinsson; f. 2. janúar 1967) er leikari, útvarpsmaður, listamaður og stjórnmálamaður. Jón var borgarstjóri Reykjavíkur fyrir hönd Besta flokksins á árunum 2010–2014. Hann var kjörinn á Alþingi fyrir Viðreisn árið 2024.

 Æviágrip 
Foreldrar Jóns voru komin af léttasta skeiði þegar þau eignuðust hann og er hann langyngstur barna þeirra. Faðir Jóns var lögreglumaður í yfir 40 ár og kommúnisti. Var samband þeirra erfitt. 

Jón var greindur með þroskaskerðingu sem barn og var um tíma á barna- og unglingageðdeild. Hann hefur verið greindur með athyglisbrest með ofvirkni og lesblindu. Á unglingsárum gekk hann undir nafninu Jónsi pönk og var undir áhrifum frá anarkisma og pönk-hljómsveitinni Crass.

Jón hefur unnið sem verkamaður í Volvoverksmiðjunum í Gautaborg, sem leigubílstjóri, á Kópavogshæli og Kleppi. Hann er með meirapróf.

Jón Gnarr á að baki farsælan feril sem leikari, listamaður og grínisti. Hann sá um útvarpsþáttinn Tvíhöfða á X-inu, Radíó, Radíó X og Rás 2 ásamt Sigurjóni Kjartansyni. Þar áður stjórnaði hann öðrum útvarpsþætti, Heimsenda á Rás 2 árið 1994. Árin 1995–1996 var hann ásamt Sigurjóni Kjartansyni með innskot í þættinum Dagsljós á RÚV sem hét Hegðun, atferli og framkoma.http://www.mbl.is/greinasafn/grein/237546/ 

Árið 1998 var hann með uppistandssýninguna Ég var einu sinni nörd og árið 2018 hélt hann upp á 20 ára afmæli þess með uppistandi í Eldborg í Hörpu.

Jón hefur leikið í ýmsum sjónvarpsþáttum svo sem Limbó, Fóstbræðrum, Næturvaktinni, Dagvaktinni og Fangavaktinni auk ýmissa kvikmynda, til dæmis Maður eins og ég og Íslenski draumurinn. 

Stjórnmálaferill
 Besti flokkurinn 
Árið 2009 stofnaði Jón Besta flokkinn, sem bauð fram í borgarstjórnarkosningunum 29. maí 2010 í Reykjavík og fékk flokkurinn 6 af 15 borgarstjórnarfulltrúum kjörna. Fljótlega ákváð flokkurinn að ganga til viðræðna við Samfylkinguna um meirihluta, sem og varð. Jón Gnarr var kjörinn borgarstjóri í Reykjavík á fundi nýrrar borgarstjórnar 15. júní 2010 og sat út tímabilið. Hann gaf ekki kost á sér til endurkjörs í borgarstjórnarkosningum 2014.

 Forsetaframboð 
Í janúar 2016 var Jón mikið í umræðunni um mögulega forsetaframbjóðendur í forsetakosningum 2016 en 16. janúar tilkynnti hann að hann ætlaði ekki í framboð. 

Fyrir forsetakosningarnar 2024 var Jón aftur mikið í umræðunni og 5. janúar sagði hann í viðtali að hann útilokaði ekkert. 12. febrúar greindi Jón frá því að hann væri alvarlega að íhuga framboð. 22. mars sagði Jón í þættinum Vikan með Gísla Marteini að það væri meiri líkur en minni að hann færi í framboð. 2. apríl 2024 tilkynnti Jón framboð til forseta Íslands í myndbandstilkynningu á samfélagsmiðlum.
Jón hlaut 10,1% fylgi og endaði í 4. sæti frambjóðenda.

Þingferill
Jón bauð sig fram í 2. sæti í Reykjavíkurkjördæmi suður fyrir Viðreisn í Alþingiskosningunum 2024 og komst á þing en fylgið í kjördæminu var 17,7%.

 Ritferill 
Jón hefur gefið út nokkrar sjálfsævisögulegar bækur, þar á meðal Indíánann, Sjóræningjann og Útlagann þar sem hann talar meðal annars um erfiða reynslu úr héraðskólanum á Núpi í Dýrafirði.http://www.ruv.is/frett/svona-missir-folk-vitid 
Árið 2014 gaf hann út bók á ensku; Gnarr! How I Became the Mayor of a Large City in Iceland and Changed the World. Árið 2021 kom út bókin Óorð: Bókin um vond íslensk orð.

 Menntun 
Jón er með MFA gráðu frá Listaháskóla Íslands. Sem útskriftarverkefni flutti Jón Konungsbókarútgáfu Völuspár  við frumsamið lag.

 Einkalíf 
Jón er giftur Jógu Gnarr Jóhannsdóttur. Þau eiga 5 börn.

 Eitt og annað 
 Árið 2005 fékk Jón nafni sínu breytt í þjóðskrá úr Jóni Gunnari í Jón Gnarr. Hann hefur kallað sig Gnarr frá barnæsku. Nafnið er stytting á nafninu Gunnar. Sama ár létu börn hans einnig breyta millinafni sínu í Gnarr.

 Leikaraferill 
 Kvikmyndir Ár Kvikmynd Hlutverk Athugasemdir 1997 Blossi/810551 Brjálaður útvarpshlustandi 2000 Íslenski draumurinn Valli 2002 Í skóm drekans Hann sjálfur  Maður eins og ég Júlli 2003 Karamellumyndin  Stuttmynd 2004 Með mann á bakinu J-n Stuttmynd Tilnefnd til Edduverðlauna fyrir handrit ársins Einnig leikstjóri og handritshöfundur Pönkið og Fræbbblarnir Hann sjálfur  2007 Astrópía Ögmundur  2008 Stóra planið Ráðgjafi Senum var eytt 2009 Bjarnfreðarson Georg Bjarnfreðarson Einnig framleiðandi og handritshöfundur ásamt fleirum 2010 Gnarr Hann sjálfur Heimildarmynd um stjórnmálaferil hans.  Frumsýnd 12. nóvember 2010. 2018 Kona fer í stríð Forseti lýðveldisins Íslands 2019 Þorsti Leigubílstjóri 2020 Gullregn Hjalti Pétur 2021 Leynilögga Forsætisráðherra Sjónvarp Ár  Titill  Hlutverk  Athugasemdir 1993 Limbó Ýmsir Einnig handritshöfundur ásamt fleirum
1 þáttur 1994–1996 Tvíhöfði Ýmsir Einnig handritshöfundur ásamt fleirum
12 þættir 1999 Enn ein stöðin Hann sjálfur Einn þáttur 1997–2001 Fóstbræður Ýmsir Hlaut Edduverðlaunin fyrir leikara ársins í aðalhlutverki árið 2001 Einnig handritshöfundur ásamt fleirum 39 þættir 2004 Tvíhöfði Ýmsir Teiknaðir þættir Einnig handritshöfundur ásamt fleirum Áramótaskaupið 2004 Safnvörður  Svínasúpan Ýmsir  2006 Áramótaskaupið 2006 Ýmsir  2007 Næturvaktin Georg Bjarnfreðarson Einnig handritshöfundur ásamt fleirum 12 þættir Áramótaskaupið 2007 Ýmsir Einnig handritshöfundur ásamt fleirum 2008 Dagvaktin Georg Bjarnfreðarson Einnig handritshöfundur ásamt fleirum 11 þættir 2009 Fangavaktin Georg Bjarnfreðarson Einnig handritshöfundur ásamt fleirum 7 þættir2016Borgarstjórinn Borgarstjórinn Einnig handritshöfundur ásamt fleirum
10 þættir Áramótaskaup 2016 Ýmsir Einnig handritshöfundur ásamt fleirum
Einnig leikstjóri 2018 Áramótaskaup 2018 Ýmsir Einnig handritshöfundur ásamt fleirum 2020 Eurogarðurinn Baddi 8 þættir2025 Felix og Klara Felix 10 þættir

Bækur
Börn ævintýranna (1988)
Miðnætursólborgin (1989)
Plebbabókin (2002)
Þankagangur (2005)
Indjáninn (2006)
Sjóræninginn (2012)
How I became a mayor of a large city in Iceland and changed the world (2014)
Útlaginn (2015)
Þúsund kossar (2017)
Óorð (2021)

 Viðurkenningar 
2010 – Visir.is, Maður ársins
2013 – Heiðursmeðlimur Samtakanna 78
2013 – Húmanistaviðurkenning Siðmenntar
2014 – LennonOno friðarverðlaun

 Tilvísanir 	

 Tenglar 

 Ferill Jóns Gnarr á heimasíðu Reykjavíkurborgar 

 vefur um Jón Gnarr,gerður af fjölmiðlatækninemum í Borgarholtsskóla
 Viðtal við næsta borgarstjóra?; þýðing úr Grapevine, viðtal við Jón af bloggsíðu Illuga Jökulssonar 2010 
 Jón Gnarr óvinsælli en í fyrra, frétt á Rúv.is 7. september 2011
 Jón Gnarr stofnar stjórnmálaflokk; grein í Fréttablaðinu 2009
 Karlar vilja klám, konur orðaleiki; grein í Fréttablaðinu 2006
 Margir halda að ég sé klikkaður; viðtal við Jón í DV 2002
 Ég vil að fólk þegi og hlusti á mig; viðtal við Jón í DV 1999
 Við erum mjög hæfileikaríkir menn; grein í Helgarpóstinum 1997
 Konungur ævintýranna; grein í DV 1988
 Síðan hef ég ekki grátið yfir ljóðum; viðtal við Jón í Lesbók Morgunblaðsins 1988

Flokkur:Borgarstjórar Reykjavíkur
Flokkur:Frambjóðendur til embættis forseta Íslands 2024
Flokkur:Fulltrúar í borgarstjórn Reykjavíkur
Flokkur:Íslenskir skemmtikraftar
Flokkur:Íslenskir útvarpsmenn
Flokkur:Íslenskir uppistandarar
Flokkur:Þingmenn Viðreisnar